da eo es da de en da da fr da da da da da da da da en sv de da da da da da da da da en da da da da sv da da da en da da da en da da da da da en da fr da da da da da da da da da da de da nb eo es da de en en en en fr da da da da da da de en da pt de fr nb nb en en da
Typer af vold - Forenede Cares krisecentre
Hjem Krisecentre Typer af vold
Her får du et overblik over de forskellige voldsformer. Den nationale hotline, Lev Uden Vold har døgnåbent. Telefon: 1888.
Kom ud af volden – du har ret til et værdigt og trygt liv
Det første skridt til et liv uden vold er at erkende, at du er udsat for vold.
Men hvad er vold?
Vold er ikke blot en lussing eller et hårdt tag i armen. Vold kan tage mange former.
Find vores krisecentre her
De forskellige former for vold kan godt forekomme samtidig.
Ingen former for vold er i orden. Heller ikke selvom du får at vide, at du opfører dig urimeligt.
Vold i nære relationer kan have alvorlige følger. Følgerne kan både vise sig for dig fysisk, psykisk, socialt, økonomisk og praktisk.
Det skal du ikke leve med.
Fysisk vold er f.eks. hvis du af din partner eller familie bliver slået, sparket, holdt fast, skubbet, forsøgt kvalt eller brændt med ting.
Psykisk vold er, hvis din partner og familie ydmyger, nedgør, kontrollerer, overvåger, latterliggør eller truer dig. Det kan også ske digitalt f.eks. via sms’er eller sociale medier. Psykisk vold er den mest udbredte voldsform overhovedet.
Stalking er en slags psykisk vold, hvor en person systematisk og vedvarende forfølger eller chikanerer dig.
Økonomisk vold er, når økonomien bliver brugt som magtmiddel og du f.eks. bliver forhindret i at råde over egen økonomi eller have egen indtægt, eller hvis du bliver tvunget til at gældsætte dig.
Materiel vold er, når din partner eller familie ødelægger dine ting med vilje – f.eks. indbo eller personlige ejendele.
Seksuel vold er, når du bliver tvunget eller presset til sex, som du ikke bryder dig om, eller bliver krænket eller nedgjort seksuelt.
Æresrelateret vold er vold og social kontrol der ofte udøves af flere familiemedlemmer, og sætter familiens ære over dit velbefindende – f.eks ved tvangsægteskaber, opdragelsesrejser, kønslemlæstelse (omskæring af pigebørn), tvang og forbud.
Få hjælp i dag
Bjæverskovhus tilbyder kvinder og deres evt. ledsagede børn et krisecenter, hvor de er godt beskyttet.
Haslevhus tilbyder ophold til voldsudsatte kvinder, der samtidigt har et misbrug og/eller psykiatrisk diagnose.
Tårnbyhus er for alle LGBT+ personer i livskrise, og deres evt. ledsagede børn.
Slet dine spor – gode råd til fysisk og digital sikkerhed
Fordi der er forskel
Job hos Forenede Care
39 69 50 50
Mandag til torsdag kl. 8.00 – 16.00